En 2022 la pandemio mildiĝis, tiel eblis jam renkontiĝi surloke, kio estas grava por personaj kontaktoj, sed restis ankaŭ la eblecoj de reta aliĝo al la eventoj (ekzemple. al la Montreala UK aldoniĝis la Virtuala Kongreso), tiel ni povis vere ĝui grandskale Esperantion. La ekfunkciado de la C2-nivelo de la KER-ekzameno estis granda paŝo por serioze trakti esperanton.
#000002
La holokaŭsta memoro kaj klerigo pri viktimoj kaj supervivintoj de naziismo estas ne nur momentoj de funebro kaj honorigo. Ili estas ankaŭ gravaj atentigoj pri nuntempaj viktimoj de persekutado kaj misinformado. Pli ol ĉiam, ni bezonas kontraŭbatali malaman paroladon, antisemitismon kaj aliajn antaŭjuĝojn, kaj preventi genocidon.
#000004
Ni aparte memoras la familianojn de Ludoviko Lazaro Zamenhof, la kreinto de Esperanto, kaj la multajn aliajn persekutitajn esperantistojn, kiuj perdis siajn vivojn. Preskaŭ ĉiuj rektaj familianoj de Zamenhof pereis: nur unu lia nepo transvivis tiujn terurajn jarojn. La Nazia Germanio kontraŭstaris Esperanton ĉar ĝia kreinto estis judo kaj pro la tutmondistaj kaj homrajtaj idealoj de la Esperanto-movado.
#000005
La subtena laboro de volontuloj estas nemalhavebla por asocioj kiel UEA kaj ankaŭ por la Universala Kongreso. Se vi pretas kunlabori kiel volontulo por la 108a Universala Kongreso, kiu okazos en Torino (de la 29a de julio ĝis la 5a de aŭgusto), anoncu vin pere de la volontula formularo: mallonge.net/volontuloj2023. Subvencio por ĉeesti la UK-on estas havebla danke al la fondaĵo “Partoprenu UK-on”. Pere de ĝi UEA havas la eblon subteni ĉefe la aliĝkotizon de kelkaj kongresanoj, en kelkaj kazoj ankaŭ la manĝo- kaj loĝado-kostojn, preferinde en la plej malaltaj kategorioj, kaj en esceptaj kazoj la vojaĝkostojn. Homoj el iu ajn lando, kiuj deziras volontuli kaj bezonas tian helpon, povas kandidatiĝi por subvencio.
#000007
Ni daŭrigas aperigi respondojn al la demandoj de nia tradicia jarfina enketo pri la atingoj kaj malsukcesoj en Esperantujo dum 2022. La kvina (alfabetorde) respondinto estas Dennis Keefe (Usono/Hispanio), iniciatinto de Lingvaj Festivaloj kaj de Universitato de Esperanto.
#000009
Eventoj kaj novaĵoj en Esperantujo pli kaj pli abundas. En la lastaj jaroj nur en la retejo aperadis pli ol 11500 eventoj listigitaj de ĉirkaŭ 1500 organizantoj! Tamen rigardante unu parton de la verda panoramo, speciale elstaras la universitata laboro.
#000010
Antaŭ ĉio lanciĝis la longtempe planita, dujara, magistra programo de la Universitato Adam Mickiewicz sub la gvido de Ilona Koutny. Tio estas signifoplena, historia novaĵo. Aliflanke, en Ĉinio ĉi jare 25 studentoj diplomiĝis pri la studtemo “Esperanto” en bakalaŭara programo de la universitato Zaozuang.
#000011
Kadre de la 108a UK en Torino okazos la 76a sesio de la Internacia Kongresa Universitato (IKU). UEA invitas proponojn por IKU-prelegoj, kiuj estu sendataj al la IKU-sekretario (amri@huji.ac.il) plej laste la 31an de januaro 2023. Lige kun la IKU okazos studsesio de Akademio Internacia de la Sciencoj (AIS). Kandidatoj por IKU-prelego povas samtempe proponi AIS-kurson, kiu konsistos el unu IKU-prelego, 1-2 kromaj prelegoj kaj eventuale ekzameneto. Tiuokaze bonvolu indiki, ĉu la IKU-propono estu konsiderata ankaŭ kiel AIS-kurso. Kiel en Montrealo, ankaŭ en Torino la IKU-prelegoj povas esti virtualaj, nome eblos prelegi per Zoom.
#000012
Bluaj ĉevaloj, kurbe klinaj domoj kaj torditaj korpoj
#000013
Secesio estas la titolo de la nova romano de Sten Johansson. La vorto “secesio” ne nur estas apartiĝo disde socia korpo (jen la klarigo de NPIV), sed, laŭ la difino de la verkisto «ankaŭ nomo de artaj movadoj por apartiĝi disde la tradicia “akademia” arto, precipe la Viena Secesio ekde 1897, pli-malpli identa kun la okcidenteŭropa Nova Arto kaj la germania-nordeŭropa Jugendstil (junaĝstilo)».
#000015
La intrigo de ĉi tiu romano okazas dum unu el la plej interesaj kaj fekundaj sed samtempe tragikaj epokoj de la mezeŭropa kulturhistorio.
#000016
Al la demandoj de la tradicia jarfina enketo de La Ondo de Esperanto pri la atingoj kaj malsukcesoj en Esperantujo dum 2022 respondas “Arko” Gong Xiaofeng (Ĉinio), vicprezidanto de ILEI kaj prezidanto de Ĉina Ligo de Esperantistaj Instruistoj. Ĉi tiuj respondoj unue aperis en la decembra eldono de La Ondo de Esperanto (2022, No314).
#000020
Jen la pozitivaĵoj pri 2022:
Poznano lanĉas dujarajn magistrajn studojn pri interlingvistiko.
Startis la unikaj magistraj studoj pri interlingvistiko en AMU kun la ĉinaj gestudentoj. Startis la dujara magistra programo kiel specialiĝo kadre de studdirekto lingvistiko kaj informmastrumado.
#000021
La homaj rajtoj estas interdependaj: la rajto aliri al edukado postulas observon de ĉiuj homaj rajtoj. Universala haveblo de edukado estas esenca por la individua digno kaj la kolektiva evoluo: ĝi estas ŝlosilo por la Celoj por Daŭripova Evoluigo de Unuiĝintaj Nacioj. Ni bezonas inkluzivan, altkvalitan, justan kaj dumvivan edukadon.
#000023
Legu la respondojn de la prezidanto de TEJO, Albert Stalin Tancinco Garrido (Filipinoj/Hispanio), al la demandoj de la tradicia jarfina enketo pri la atingoj kaj malsukcesoj en Esperantujo dum 2022. Ĉi tiuj respondoj unue aperis en la decembra eldono de La Ondo de Esperanto (2022, No314):
#000025
Pli ol du jarojn post la komenco de la kronvirusa pandemio, la movado komenciĝis denove moviĝi antaŭen en plena rapideco: denove okazis ĉeeste la IJK en Nederlando kaj UK en Kanado, same kiel multaj aliaj landaj kaj regionaj kongresoj. Flanke de TEJO, ni superis, unuafoje en pluraj jaroj, pli ol mil individuajn membrojn, dank’ al aparte tre sukcesaj Virtuala Kongreso kaj Retoso, kun pli ol 1400 aliĝintoj, reta hispanlingva enkonduka kurso kun plurdekoj da varbitoj, kaj viglaj varbaj kampanjoj de UEA kaj TEJO.
#000026
APERo-16 okazos komence de marto kun la temo “Ŝanĝoj”
#000027
APERo-16 okazos apud Moskvo la 2-5an de marto 2023. APERo estas AntaŭPrintempa Esperanta Renkontiĝo, dediĉita al la naskiĝtago de Moskva Esperanto-Asocio MASI, fondita la 24an de februaro 1995. Ĉar la 23a de februaro en Rusio estas la festa Tago de la patrujaj defendantoj, kiu post la disfalo de USSR iĝis feritago, MASIanoj profitis ĝin por okazigi siajn renkontiĝojn. Do, kutime APERoj pasis dum tiuj februaraj datoj. Sed ne plu. Laŭ la malfeliĉa koincido la 24an de februaro okazis la konata evento, kio malfavoras al ĝuado de la amika etoso, per kiu famas esperantistaj renkontiĝoj. Tial la renkontiĝo estas transmetita al la komenco de marto. Ni esperu, ke neniu historisignifa okazaĵo nigrigos nian renkontiĝon dum la kunvenaj diurnoj. Por malbonigi la humoron sufiĉas jam konscii, ke inter la kunvenintoj ne ĉiuj esperantistoj estas samideanoj. Sed ni esperas sukcesi teni almenaŭ la faman esperantistan eksterpolitikan neŭtralecon.
#000028
Varsovio akceptos la Bibliotekon Hector Hodler
#000029
“El la kvin plej grandaj esperanto-bibliotekoj nur la Biblioteko Hector Hodler (BHH) estas posedata de internacia esperanto-asocio. Ĝi estas integrita en la organizaĵo kaj kontribuas al ties laboro, ekzemple ĝi subtenas informadantojn, junualarajn, landajn kaj aliajn aktivulojn per informoj. Aliflanke BHH profitas de UEA, kiu donas al ĝi spacon en la Centra Oficejo en Roterdamo”, – ĉi tiuj vortoj de Ziko M. Sikosek, skribitaj antaŭ preskaŭ 20 jaroj, plu restas en la retejo de UEA.
#000030
Ni daŭrigas aperigi respondojn al la demandoj de nia tradicia jarfina enketo pri la atingoj kaj malsukcesoj en Esperantujo dum 2022. La dua (alfabetorde) respondinto estas Hans Becklin (Usono), estrarano de ESF, komitatano A de UEA por TEJO, komitatano Ĉ de TEJO, reprezentanto de TEJO ĉe UN.
#000032
Por mi, plej pozitiva en 2022 estis la reveno de ĉeestaj eventoj, ofte kun novaj homoj lernintaj Esperanton dum la pandemio. Al mi estis plezure vidi tiujn personojn flori kiel Esperantistoj kaj ekkoni la interkompreniĝon fizikan, kiun ni ofte ne sufiĉe prezentas al homoj kiel unikaĵon de Esperanto, jam plene alkutimiĝintaj al ĝi. Por mi persone, povi iri al Universala Kongreso malpli ol 800 kilometrojn for de mia propra domo estis nekredebla sperto. Mi envias la eŭropanojn, kiuj ofte tion ĉi povas diri – ne nur pri UK, sed ankaŭ pri aliaj tradiciaj eventoj, kiuj altiras al si bunte internacian partoprenantaron.
#000033
Fotokonkurso: Mia Rakonto pri Ĉinio
#000034
La 29an de decembro 2022 okazis interrete la premia ceremonio por la fotokonkurso “Mia Rakonto pri Ĉinio”, grava programero de la 40a Komuna Seminario (KS). La konkurso estas organizita de la Ĉina Esperanto-Ligo kaj Fremdlingva Eldonejo.
#000035
Ni komencas aperigi respondojn al la demandoj de nia tradicia jarfina enketo pri la atingoj kaj malsukcesoj en Esperantujo dum 2022. La unua (alfabetorde) respondinto estas Peter Baláž (Slovakio), kunordiganto de E@I.
#000037
Pozitivaĵoj: Finfine re-okazigo de UK kaj IJK, kiuj ambaŭ sukcesis (UK kun relative multaj novuloj kaj gejunuloj).
Brila teatraĵo “1910” prezentita dum UK en Montrealo (spektebla en YouTube).
Bonega TEJO-muzikalo “June kaj kune” (ankaŭ spektebla en YouTube).
Okazigo de aldona, jam la 3a VK (Virtuala Kongreso) – eble nasko de tradicio de ĉiujara aŭtuna tutmonda reta evento.
Eldono fare de EAB de la impona vivo-verko de M. Boulton: “Unu animo homa” kaj ekzempla eldonagado de EAB pri serio de belegaj fabellibroj.
#000038